Hot Now

Hot Now oli suomalainen, Aller Julkaisujen vuoden 2009 aikana ilmestynyt nuorille naisille suunnattu aikakauslehti. Se alkoi ilmestyä keväällä 2009 lopetetun Oho!-lehden tilalla. Syyskuussa 2009 Aller Julkaisujen uusi toimitusjohtaja Pauli Aalto-Setälä ilmoitti lehden lakkauttamisesta.

Hot Now’n päätoimittaja oli Pia Parkkonen-Hyöppinen. Lehden aihepiirejä olivat muun muassa muoti, kauneus ja ostosvinkit. Aalto-Setälän mukaan mediamainonnan ja levikin kehitys olivat niin heikkoja, ettei sinänsä laadukkaasti tehdystä lehdestä uskottu saatavan kannattavaa.

 Lähteet 

Luokka:Suomalaiset naistenlehdet